ประกาศกระทรวงแรงงาน เรื่อง แบบบัตรประจำตัวกรรมการคุ้มครองการรับงานไปทำที่บ้านและอนุกรรมการ
ประกาศกระทรวงแรงงาน
ประกาศกระทรวงแรงงาน
เรื่อง
แบบบัตรประจำตัวกรรมการคุ้มครองการรับงานไปทำที่บ้านและอนุกรรมการ
 

อาศัยอำนาจตามความในมาตรา
๔ และมาตรา ๓๒ วรรคสอง แห่งพระราชบัญญัติคุ้มครองผู้รับงานไปทำที่บ้าน พ.ศ. ๒๕๕๓
รัฐมนตรีว่าการกระทรวงแรงงาน จึงออกประกาศไว้ ดังต่อไปนี้

ข้อ
๑[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป

ข้อ
๒ บัตรประจำตัวกรรมการคุ้มครองการรับงานไปทำที่บ้านและอนุกรรมการ
ให้เป็นไปตามแบบท้ายประกาศดังนี้
(๑)
บัตรประจำตัวกรรมการคุ้มครองการรับงานไปทำที่บ้าน ให้เป็นไปตามแบบที่ ๑
ท้ายประกาศนี้
(๒)
บัตรประจำตัวอนุกรรมการ ให้เป็นไปตามแบบที่ ๒ ท้ายประกาศนี้

ข้อ
๓ ให้ปลัดกระทรวงแรงงานเป็นผู้ออกบัตรประจำตัวกรรมการคุ้มครองการรับงานไปทำที่บ้านและอนุกรรมการ

ข้อ
๔ ให้กรรมการคุ้มครองการรับงานไปทำที่บ้านและอนุกรรมการยื่นคำขอมีบัตรประจำตัวพร้อมกับแนบรูปถ่ายจำนวนสองรูปต่อผู้มีอำนาจออกบัตรตามข้อ
๓

ข้อ
๕ คำขอมีบัตรประจำตัวกรรมการคุ้มครองการรับงานไปทำที่บ้านและอนุกรรมการ
ให้เป็นไปตามแบบที่ ๓ ท้ายประกาศนี้
รูปถ่ายตามข้อ
๔ ให้ใช้รูปถ่ายที่ถ่ายไว้ไม่เกินหกเดือนก่อนวันยื่นคำขอมีบัตรประจำตัว ขนาด ๒.๕ x ๓ เซนติเมตร
ครึ่งตัว หน้าตรง ไม่สวมหมวก และแว่นตาสีเข้ม แต่งชุดสากล

ข้อ
๖ เมื่อได้ออกบัตรประจำตัวให้แก่ผู้ใด
ให้ผู้ออกบัตรประจำตัวจัดให้มีสำเนาข้อความและรายการบัตรประจำตัวซึ่งติดรูปถ่ายของผู้นั้นไว้ด้วยหนึ่งฉบับ
และให้เก็บไว้เป็นหลักฐานที่กรมสวัสดิการและคุ้มครองแรงงาน

ข้อ
๗ การออกบัตรประจำตัวใหม่หรือขอเปลี่ยนบัตรใหม่
ในกรณีที่บัตรประจำตัวดังกล่าวหมดอายุ หรือในกรณีบัตรประจำตัวสูญหาย ถูกทำลาย
หรือชำรุดในสาระสำคัญ หรือในกรณีที่ผู้ถือบัตรเปลี่ยนคำนำหน้านาม
หรือเปลี่ยนชื่อตัว ชื่อสกุล หรือชื่อตัวและชื่อสกุล แล้วแต่กรณี ให้นำความในข้อ ๔
ข้อ ๕ และข้อ ๖ มาใช้บังคับโดยอนุโลม

ข้อ
๘ บัตรประจำตัวซึ่งออกตามประกาศนี้
ให้ใช้ได้จนถึงวันที่ผู้ถือบัตรพ้นจากตำแหน่ง

ข้อ
๙ ผู้ใดได้รับบัตรประจำตัวใหม่
หรือผู้ถือบัตรไม่มีสิทธิใช้บัตรประจำตัวนั้นต่อไปให้คืนบัตรต่อผู้ออกบัตรประจำตัวตามข้อ
๓
ภายในสิบห้าวันนับแต่วันที่ได้รับบัตรประจำตัวใหม่หรือไม่มีสิทธิใช้บัตรประจำตัวนั้น


ประกาศ ณ วันที่ ๒๔
พฤศจิกายน พ.ศ. ๒๕๕๘
พลเอก ศิริชัย ดิษฐกุล
รัฐมนตรีว่าการกระทรวงแรงงาน
[เอกสารแนบท้าย]

๑. แบบที่
๑ แบบบัตรประจำตัวกรรมการคุ้มครองการรับงานไปทำที่บ้าน
๒. สำเนาข้อความและรายการบัตรประจำตัว (กรรมการคุ้มครองการรับงานไปทำที่บ้าน)
๓.
แบบที่ ๒ แบบบัตรประจำตัวอนุกรรมการคุ้มครองการรับงานไปทำที่บ้าน
๔.
สำเนาข้อความและรายการบัตรประจำตัว (อนุกรรมการคุ้มครองการรับงานไปทำที่บ้าน)
๕.
แบบที่ ๓ คำขอมีบัตรประจำตัวหรือขอบัตรประจำตัวใหม่กรรมการคุ้มครองการรับงานไปทำที่บ้าน/อนุกรรมการ
ตามพระราชบัญญัติคุ้มครองผู้รับงานไปทำที่บ้าน พ.ศ. ๒๕๕๓

(ดูข้อมูลจากภาพกฎหมาย)








ปริยานุช/จัดทำ
๑๘ มกราคม ๒๕๕๙

วิศนี/ตรวจ
๑๘ มกราคม ๒๕๕๙































[๑] ราชกิจจานุเบกษา
เล่ม ๑๓๓/ตอนพิเศษ ๑ ง/หน้า ๒๒/๕ มกราคม ๒๕๕๙